ΚΑΝΟΝΙΣΜΟΣ (ΕΚ) αριθ. 2739/1999 ΤΗΣ ΕΠΙΤΡΟΠΗΣ

της 21ης Δεκεμβρίου 1999

για τροποποίηση του κανονισμού (ΕΟΚ) αριθ. 3388/81 περί λεπτομερειών εφαρμογής του καθεστώτος πιστοποιητικών εισαγωγής και εξαγωγής στον αμπελοοινικό τομέα και του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1677/1999(2), και ιδίως το άρθρο 52 παράγραφος 3, και το άρθρο 55 παράγραφος 8,

Εκτιμώντας τα ακόλουθα:

(1) Υπό το φως της πείρας που αποκτήθηκε κατά τους πρώτους μήνες του νέου καθεστώτος για τις αιτήσεις και την έκδοση πιστοποιητικών εξαγωγής, πρέπει να αποσαφηνιστούν ορισμένες διατάξεις σχετικά με τη διαδικασία των αιτήσεων και των πιστοποιητικών εξαγωγής, καθώς και να προσδιοριστούν οι χώρες που ανήκουν στις διάφορες ζώνες προορισμού για τις οποίες μπορούν να υποβληθούν αιτήσεις. Πρέπει επίσης να καθοριστούν επακριβώς οι υποχρεωτικές μνείες σχετικά με τον προορισμό στο πιστοποιητικό εξαγωγής. Πρέπει λοιπόν να τροποποιηθούν ορισμένες διατάξεις του κανονισμού (ΕΚ) αριθ. 1685/95 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2182/1999(4), καθώς και του κανονισμού (ΕΟΚ) αριθ. 3388/81 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2182/1999·

(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1685/95 τροποποιείται ως εξής:

1. Στο άρθρο 1α, η παράγραφος 4 αντικαθίσταται από το ακόλουθο κείμενο:

"4. Ανά περίοδο, αναφερόμενη στο άρθρο 7 παράγραφος 1 στοιχείο α), οι αιτήσεις πιστοποιητικών εξαγωγής που υποβάλλονται από έναν εξαγωγέα δεν δύνανται να υπερβαίνουν μέγιστη ποσότητα 30000 hl ανά ζώνη προορισμού που αναφέρεται στο άρθρο 3 παράγραφος 4α του παρόντος κανονισμού. Οι αιτήσεις οι σχετικές με την ίδια ζώνη πρέπει να κατατίθενται στον αρμόδιο οργανισμό συγκεντρωμένες σε μία ενιαία ανακοίνωση.

Αν η συνολική ποσότητα που ζητείται από έναν εξαγωγέα υπερβαίνει τα 30000 hl για μία ζώνη, οι εν λόγω αιτήσεις απορρίπτονται από τον οργανισμό στον οποίο έχουν υποβληθεί οι αιτήσεις αυτές."

2. Στο άρθρο 3 παράγραφος 4α, προστίθεται η ακόλουθη φράση:

"Ο κατάλογος των χωρών που απαρτίζουν κάθε ζώνη προορισμού αναφέρεται στο παράρτημα ΙΙΙ."

3. Το παράρτημα του παρόντος κανονισμού παρεμβάλλεται ως παράρτημα ΙΙΙ.

Άρθρο 2

Στο άρθρο 2, παράγραφος 2 του κανονισμού (ΕΟΚ) αριθ. 3388/81, το τελευταίο εδάφιο αντικαθίσταται από το ακόλουθο κείμενο: "Η χώρα προορισμού ή η ζώνη προορισμού, που αναφέρεται στο άρθρο 3 παράγραφος 4α του κανονισμού (ΕΚ) αριθ. 1685/95 αναφέρεται στο τετραγωνίδιο 7 των αιτήσεων πιστοποιητικών εξαγωγής και των πιστοποιητικών.

Σε περίπτωση ένδειξης της ζώνης προορισμού, πρέπει να σημειωθεί με σταυρό το τετραγωνίδιο: 'υποχρεωτική: ναι'.

Σε περίπτωση ένδειξης της χώρας προορισμού, πρέπει να σημειωθεί με σταυρό το τετραγωνίδιο: 'υποχρεωτική: ναι'. Εξάλλου, η αίτηση πιστοποιητικού εξαγωγής και το πιστοποιητικό πρέπει να φέρουν στο τετραγωνίδιο 20 την ένδειξη: 'ζώνη Χ υποχρεωτική'. Μετά από αίτηση του ενδιαφερομένου, η χώρα προορισμού μπορεί να αντικατασταθεί από μια άλλη χώρα, εφόσον υπάγεται στην ίδια ζώνη προορισμού."

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 84 της 27.3.1987, σ. 1.

(2) ΕΕ L 199 της 30.7.1999, σ. 8.

(3) ΕΕ L 161 της 12.7.1995, σ. 2.

(4) ΕΕ L 267 της 15.10.1999, σ. 21.

(5) ΕΕ L 341 της 28.11.1981, σ. 19.

ΠΑΡΑΡΤΗΜΑ

"ΠΑΡΑΡΤΗΜΑ ΙΙΙ

ΖΩΝΕΣ ΠΡΟΟΡΙΣΜΟΥ: ΚΑΤΑΛΟΓΟΣ ΤΩΝ ΧΩΡΩΝ

Ζώνη 1: Αφρική

Αγκόλα Μπενίν, Μποτσουάνα, Μπουρκίνα Φάσο, Μπουρούντι, Πράσινο Ακρωτήριο, Κομόρες, Κονγκό (Λαϊκή Δημοκρατία), Κονγκό (Δημοκρατία), Ακτή Ελεφαντοστού, Τζιμπουτί, Αίγυπτος, Ερυθραία, Αιθιοπία, Γκαμπόν, Γκάμπια, Γκάνα, Γουϊνέα, Ισημερινή Γουϊνέα, Γουϊνέα Μπισσάου, Κένυα, Λεσότο, Λιβερία, Λιβύη, Μαδαγασκάρη, Μαλάουι, Μαλί, Μαυρίκιος, Μαυριτανία, Μαγιότ, Μοζαμβίκη, Ναμίμπια, Νίγηρας, Νιγηρία, Ουγκάντα, Δημοκρατία Κεντρικής Αφρικής, Ρουάντα, Αγία Ελένη και τα εξ αυτής εξαρτώμενα, Σάο Τομέα και Πρίντσιπε, Σενεγάλη, Σεϋχέλλες και τα εξ αυτής εξαρτώμενα, Σιέρα Λεόνε, Σομαλία, Σουδάν, Σουαζιλάνδη, Τανζανία, Τσαντ, Βρετανικό έδαφος του Ινδικού Ωκεανού, Τόγκο, Ζάμπια, Ζιμπάμπουε.

Ζώνη 2: Ασία και Ωκεανία

Αφγανιστάν, Σαουδική Αραβία, Μπαχρέιν, Μπανγκλαντές, Μπουτάν, Μπρούνεϊ, Καμπότζη, Κίνα, Υπεριορδανία/Λωρίδα της Γάζας, Βόρειος Κορέα, Νότιος Κορέα, Ενωμένα Αραβικά Εμιράτα, Ομοσπονδία κρατών της Μικρονησίας, Φίτζι, Χονγκ Κονγκ, Βόρειες Μαριάννες Νήσοι, Νήσοι Marshall, Νήσοι Σολομώντος, Νήσοι Wallis-και-Futuna, Ινδία, Ινδονησία, Ιράν, Ιράκ, Ιαπωνία, Ιορδανία, Κιριμπάτι, Κουβέιτ, Λάος, Λίβανος, Μακάο, Μαλαισία, Μαλδίβες, Μογγολία, Μυανμάρ, Nauru, Νεπάλ, Νέα Καληδονία και τα εξ αυτής εξαρτώμενα, Νέα Ζηλανδία, Αμερικανική Ωκεανία, Αυστραλιανή Ωκεανία, Ωκεανία Νέας Ζηλανδίας, Ομάν, Πακιστάν, Παλάου, Παπουασία-Νέα Γουϊνέα, Φιλλιπίνες, Pitcairn, Γαλλική Πολυνησία, Κατάρ, Σαμόα, Σιγκαπούρη, Σρι-Λάνκα, Συρία, Ταϊβάν, Ταϊλάνδη, Τόγκα, Τουβαλού, Βανουάτου, Βιετνάμ, Υεμένη.

Ζώνη 3: Ανατολική Ευρώπη και χώρες της ΚΑΚ

Αλβανία, Αρμενία, Αζερμπαϊτζάν, Λευκορωσία, Εσθονία, Γεωργία, Καζακστάν, Κιργιζιστάν, Λετονία, Λιθουανία, Μολδαβία, Ουζμπεκιστάν, Πολωνία, Δημοκρατία της Τσεχίας, Ρωσία, Σλοβακία, Τατζικιστάν, Τουρκμενιστάν, Ουκρανία.

Ζώνη 4: Δυτική Ευρώπη

Ανδόρα, Σέουτα και Μελλίλια, Πόλη του Βατικανού, Γ[iota ][beta ]λ[alpha ]ρ[tau ]άρ, Νήσοι Φερόε, Ισλανδία, Λιχτενστάϊν, Μάλτα, Νορβηγία, Άγιος Μαρίνος."